"في قبضة الوجعَار"
بـقلمي: فـاطمة الاسدي
"من أينَ للُحسنِ البهّي خطيئةٌ
غيرَ اجتذابِ فؤادِ من يَهواهُ!"
لا تنسون التصويت ومتابعة الحساب والتعليق ؏ كل فقرة فضلًا♥️
————————
نزلت من الدرج بالليل طالعة روحي اليوم عبارة عن ملل والمُسلسلات صايرة مُملة متنطاق، رحت للحديقة وكعدت بالمرجوحة اتمرجح أضيع الملل ؏ الاقل..
ويامان مشفته غير اجه العصر صعد فوك اخذ شغلة من غرفته ورجع طلع هزيت نفسي قوي وطيرت رجلية بالهوى والمرجوحة تروح وترجع بيه
بقيت افكر لمدة وسمعت صوت سيارة شخطت ووكفت بره يمكن اجه يامان شويه وانفتحت البوابة ودخل يامان وكف باوعلي وضربله صفنة عليه..
-يامان: شو كاعدة هنا؟
-ملكوت: اي ميصير؟
-يامان: لا يابه البيت بيتج بس عبالي منتظرتني
-ملكوت: وينك ما نشوفك
-يامان: مشغوول
-ملكوت: ومتشوفني حتى عبالي ناسي عندك خطيبة
-يامان: اويلي عيوناتي اشتاقيتيلي
-ملكوت: امم اني ضايجة
-يامان: حتى اني
-ملكوت: انتَ ولد شابع فرة وتوك رجعت ليش ضايج قابل مثل حظي
-يامان: ديله اعصابج كومي صيحي خواتي خلي نطلع
-ملكوت: نطلع
-يامان: ايي
-ملكوت: وين
-يامان: بالسيارة
-ملكوت: هسه؟؟
-يامان: اي كليلهن بس يلبسن الحجاب ويجن ماكو داعي يلبسن عبي بس بالسيارة نبقى نفتر
-ملكوت: يله تمام
كمت ورحت بسرعة صعدت دكيت الباب ؏ البنات خبرتهن الكاله يامان وفرحن لأن مبين مثل حَالتي كاتلهن البؤس لبسن بس الحجابات ونزلنا
يامان جان واكف يدخن شافنه شمر الجكارة وداسهه برجله طفاهه واشرلنا نلحكه طلع وطلعنا وراه صعدنا بسيارته اني بصفه واخواته التلاثة وره شغل السيارة ودار باوعلنا وگال
-يامان: حطن الحزامات راح امشي سريع
-حياة: ياااي علييك الله امشي بسرعة ميتين
-چواهر: كولي يا الله يمعودة تردين نطير
-حياة: اي اي خلي نصعد ناخذلنا جولة بالمريخ شنو بيها ههههههه
-جيهان: لعد اوكفوا خلي افتح تيلفوني واتحضر للتصوير
ضحكت وفر ايده يامان ؏ خبالهن وشخط السيارة وانطلق بـ اقوى سرعة بحيث شهكنه كُلنا بقى يمشي سريع واحنه متونسات وجيهان تصور وتغني بس چواهر تخاف
أنت تقرأ
في قبضة الوجعَارMystery / Thriller
رجلًا ذئبً شيطان مُخيف مُرعب كرعب القبور ! جسد ضخم ينافس الجبال .. وعضلات صلبة كالفولاذ ، شعر طويل غرابي ملامح راهبة وصقراوتين كالبراكين الحامية ... لنختصر كُل ذالك ونقول وجعَار ! أي فقط هَذا ؟ كاره للحُب ! اذن .. هي من ستقع! وبين موجات البحر هُن...